РЕПУБЛИКА СРБИЈА

НАРОДНА СКУПШТИНА

Одбор за пољопривреду, шумарство

и водопривреду

12 Број: 06-2/155-19

18. јун 2019. године

Б е о г р а д

З А П И С Н И К

44. СЕДНИЦЕ ОДБОРА ЗА ПОЉОПРИВРЕДУ, ШУМАРСТВО

И ВОДОПРИВРЕДУ, ОДРЖАНЕ 18. ЈУНА 2019. ГОДИНЕ

Седница је почела у 11,20 часова.

Седници је председавао Маријан Ристичевић, председник Одбора.

Седници су присуствовали чланови Одбора: Верољуб Матић, Жарко Богатиновић, Милија Милетић, Александра Јевтић, Радован Јанчић, Младен Лукић, Арпад Фремонд, Марјана Мараш и проф. др Миладин Шеварлић као и Бобан Бирманчевић (заменик Тијане Давидовац).

Седници нису присуствовали чланови Одбора: Јасмина Обрадовић, Тијана Давидовац, Мирослав Алексић, Горан Јешић, Нада Лазић, Милорад Мирчић и Бранислав Михајловић.

Пре утврђивања дневног реда, његову допуну предложио је проф. др Миладин Шеварлић са тачкама:

1. Организација јавног слушања на тему примена пестицида у пољопривреди Србије. Одбор већином гласова (1 за, 1 уздржан, 9 није гласало) није прихватио овај предлог за допуну дневног реда.

2. Организација јавног слушања на тему стања пчеларства у Србији. Одбор већином гласова (1 за, 2 уздржана, 8 није гласало) није прихватио овај предлог за допуну дневног реда.

3. Организација јавног слушања на тему спречавања дискриминације у коришћењу субвенција власника регистрованих пољопривредних газдинстава који живе на територији једне локалне самоуправе, а њихова газдинства се налазе на територији друге локалне самоуправе. Одбор већином гласова (2 за, 1 уздржан, 8 није гласало) није прихватио овај предлог за допуну дневног реда.

4. Организација јавног слушања на тему дискриминације по питању висине субвенција за бушење бунара у функцији наводњавања у 2019. години, у погледу цена по дужном метру и по ширини бушотине, између централне Србије и Војводине. Одбор већином гласова (1 за, 1 уздржан, 9 није гласало) није прихватио овај предлог за допуну дневног реда.

Одбор је већином гласова (10 за, 1 уздржан) усвојио следећи

Д н е в н и р е д

1. Разматрање предлога за организовање јавног слушања на тему „Стање вода у Србији“, који је поднела чланица Одбора Нада Лазић.

Пре преласка на разматрање прве тачке дневног реда усвојени су записници 41, 42. и 43. седнице Одбора, које су одржане 8. и 22. маја и 6. јуна, у тексту у коме су и предложени. ( 10 за, 1 није гласаo ).

Прва тачка дневног реда – Разматрање предлога за организовање јавног слушања на тему „Стање вода у Србији“, који је поднела чланица Одбора Нада Лазић.

Председник Одбора, Маријан Ристичевић, је истакао да је предлог за ову јавну расправу поднет у складу са процедуром, поштујући члан 83. и 84. Пословника Народне скупштине. Председник Одбора је позвао све чланове Одбора да дају допринос организацији ове јавне расправе и да прошире списак учесника својим предлозима имајући у виду чињеницу да већи број релевантних учесника из струке гарантује и квалитетнију дискусију. Одржавање јавног слушања је планирано за септембар ове године с обзиром да је потребно време за његову припрему.

У складу са чланом 84. Пословника Народне скупштине, Одбор је већином гласова (10 за, 1 није гласао) донео одлуку о организовању јавног слушања на тему „Стање вода у Србији“, који је поднела чланица Одбора Нада Лазић.

У дискусији су учествовали народни посланици Маријан Ристичевић, проф. др Миладин Шеварлић и Милија Милетић.

Пошто других питања и предлога није било, седница је закључена у 11,50 часова.

Саставни део овог записника чини обрађени тонски снимак седнице Одбора.

СЕКРЕТАР ПРЕДСЕДНИК

Бранка Златовић Маријан Ристичевић